

XXII. évfolyam 2. szám - 2021. október 26.

**A Móra Ferenc Közművelődési Egyesület 2021. március 31. óta megvalósult tevékenysége**

**Április 17.**

A Tavaszi virágünnep keretében a városi önkormányzattal közösen **meghirdettük a XI. Virágos mozgalmat**. Árusítottuk kiadványainkat**.**

**Április 21.**

**Az Alsótemetőben emlékeztünk jeles személyiségekre**. Blandina nővérről Kállainé Vereb Mária, Haubner Károlyról Seres Antalné, Mezősi Károlyról Laczkóné dr. Szabó Klára mondta el gondolatait. A megjelenteket Kapus Béláné köszöntötte.

**Április 27.**

**Solti Károlyra** **emlékeztünk szülőházánál**. Közreműködött Kiss Ákos Jenő dalénekes. Megemlékezést tartott Kapus Béláné elnök.

**Április vége**

**Rajzpályázatot írtunk ki** alsó tagozatos diákoknak Móra-mesék, felső tagozatosoknak Falu Tamás versei alapján.

**Június 1-30.**

Civil segítséget nyújtottak egyesületünk tagjai a könyvtárnak. A védettségi igazolvánnyal rendelkező Beleczné Juhász Mária, Garai Istvánné, Gémes Istvánné, Kisné Juhász Ilona, Lőrincz Istvánné, Mrázné Rádi Mária, Nemes Istvánné, Seres Antalné, Seres Dezsőné tagunk 42 kisdiákot kísért a gyermekkönyvtárba.   
Szervező: Kállainé Vereb Mária.

**Június 11.**

Megtartottuk évi rendes közgyűlésünket, elfogadtuk a 2020. évi beszámolót, a 2021. évi tervet, költségvetést és közhasznúsági jelentést.

**Június 15.**

Lejárt a Virágos felhívásunk határideje,   
23 nevezés érkezett.

**Július 5.**

Debrecenben, az Országos Honismereti Akadémia keretében Kállainé Vereb Mária átvette a Honismereti Szövetség emlékérméjét és emléklapját a Bács-Kiskun megyei Honismereti Egyesület felterjesztésére.

**Július 8.**

AKiskun Múzeum Baráti Köre és egyesületünk szervezésében **Lakitelekre kirándultunk**. Tagjaink részéről 34 fő vett részt a kiránduláson. A szervezésben részt vett Kállainé Vereb Mária.

**Július 19.**

**Koszorúztunk a Móra-szobornál**: Kapus Béláné, dr. Luchmann Zsuzsanna és Seres Antalné.

**Július 30.**

**Koszorúztunk a Petőfi-szobornál**:   
Fekete Beatrix, Garai Istvánné és Mayer Lászlóné.

**Augusztus 19-22.**

A **Félegyházi Expon kiadványainkat**, szórólapjainkat **árusítottuk**. A pavilon berendezését Fekete Beatrix, Kállainé Vereb Mária, Kapus Béláné vállalták, akik a megnyitón is részt vettek. A kiadványok árusítását, a gyermekek foglalkoztatását Beleczné Juhász Mária, Fekete Beatrix, Kállainé Vereb Mária, Kapus Béláné, Kisné Juhász Ilona, Körmöndi Pálné, Lőrincz Istvánné, dr. Luchmann Zsuzsanna, Nemes Istvánné, Pallagi Ferencné, Seres Antalné látták el. A szállítást Sárdi Tibor és Fekete Beatrix vállalta.

**Az** **augusztus 19-i városi ünnepségen**

Petőfi emlékérem kitüntetésben részesült felterjesztésünkre tiszteletbeli tagunk,   
**Ambrus Lajos** korondi író, költő, szerkesztő. A székely Sóvidék kulturális életében betöltött jelentős szerepe elismeréseként Csíkszeredán állami kitüntetést, a Magyar Arany Érdemkereszt kitüntetést vehette át.

**Kis László** Kiskunfélegyháza Város Művészeti Tevékenységéért kapott díjat,

**Ördögh Istvánné** tagunk Kiskunfélegyháza Város elismerő oklevelét vehette át.

Szeretettel gratulálunk tagtársainknak!

**Szeptember 2.**

**Dr. Tarjányi József** Oriskó Norbert Petőfi kötete kapcsán beszélgetett a szerzővel, majd Koltón mutatták be a könyvet.

**Szeptember 10.**

A Tourinform Irodánál kínálta Kállainé Vereb Mária és Fekete Beatrix a Móra-udvar programjait, a koszorúzási ünnepség meghívóját és kiadványajánlónkat.

**Szeptember 11.**

A XXII. Libafesztivál keretében, a **Móra-udvar programjaiban** is **részt vett egyesületünk**: Kapus Béláné, Kállainé Vereb Mária és Fekete Beatrix a gyermekeknek kínált programokat a *Csorbóka könyv- és mézeskalács kereskedés*ben.

**Szeptember 16.**

**Dr. Luchmann Zsuzsanna** Rejtő Jenőre emlékezett születésének 115. évfordulója alkalmából a könyvtárban.

**Szeptember 18.**

XI. Virágos Félegyházáért verseny díjkiosztó ünnepsége.

Programszervező: Kállainé Vereb Mária.

**Szeptember 22.**

**A Felsőtemetőben emlékeztünk jeles személyiségekre.** Holló Lászlóról Mayer Lászlóné, Pásztor Ferencről Mrázné Rádi Mária, dr. Porst Kálmánról Kapus Béláné beszélt. A megjelenteket Kállainé Vereb Mária köszöntötte.

**Szeptember 25**.

Kecskeméten ünnepélyes keretek között adták át az Országos Honismereti Szövetség Támogatói emléklapját Kapus Béláné elnökünknek.

**Szeptember 26**.

Kállainé Vereb Mária, mint az értéktár bizottság tagja Fekete Beatrix elnökhelyettessel részt vett a pálmonostori Szent Mihály napi értéktárnapon, ahol az egyesület kiadványait mutatták be.

**Szeptember 30.**

A Félegyházáról indultak könyvtári beszélgetéssorozat keretében **dr. Tarjányi József** tagunk dr. Tóth Ákossal beszélgetett.

**Október 9.**

Rajzpályázatok (Móra, Falu Tamás) eredményhirdetése, kiállítás-megnyitója. A zsűri elnöke Rácz Lászlóné, tagjai Rosta Ferenc és Rádi András, a szervező Kállainé Vereb Mária volt.

**Október 16.**Őszi virágvásár keretében egyesületünk kiadványait árusította Fekete Beatrix, Garai Istvánné, Kállainé Vereb Mária, Kapus Béláné.

**Október 19.**

Részt vettünk **Szűts Tamás** *„A Napút festő, Csontváry”* című előadásán a könyvtárban.

**Október 22.**

**10 éve hunyt el** **Tarjányi Ágoston** pedagógus,

56-os elítélt. Emléktábla-avatás a könyvtárban.

Szervező: Kapus Béláné.

**További programtervek:**

**November 4.**

**Múltidéző Fekete János helytörténeti írásaival (1988-2000)** c. könyv bemutatója a Hattyúházban. Közreműködnek az irodalmi szekció tagjai. Szervező: Kapus Béláné.

**November 10.**

**Falu Tamás** költő születésének 140. évfordulója alkalmából **emléktáblát avatunk** a Hattyúház udvarában, a félegyházi írók, költők falán. A szülőházon elhelyezett emléktáblánál Kőháziné Kovács Mária emlékezik a költőre.

**December 31.**

Koszorúzás a városi Petőfi ünnepségen.

**Sikeres pályázat**nak köszönhetően a Városi Civil Alap keretéből másfél millió forint támogatással **megújul szervezetünk kommunikációja, arculata**. Egyebek mellett korszerű honlap, facebook oldal, strandzászló, roll-up segít majd abban, hogy népszerűsítsük, „láttassuk” egyesületünket, tevékenységünket.

November 3-ig **benyújtjuk pályázatunkat a NEA** Közösségi Környezet Kollégiuma **pályázatára**.

2022-ben és ’23-ban rendezik meg hazánkban a Petőfi Emlékévet a költő születésének 200. évfordulója alkalmából. A Bács-Kiskun megyei Talpra Magyar! Program részeként egyesületünk **A MI PETŐFINK** címmel a hazai és a határon túli Petőfi-emlékhelyek diákcsoportjainak találkozóját szervezi meg 2022 őszén Kiskunfélegyházán. Programfelelős: Kapus Béláné.

**Kézirat gyanánt.  
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix elnökhelyettes**

**Lektorálta: Kapus Béláné elnök**

**Felelős kiadó: Kállainé Vereb Mária ügyvez. elnök**

**Készült 80** **példányban a** Patyi Papírbolt sokszorosítóján.